CELEX: C2004/300/43
Language: da
Date: 2004-12-04 00:00:00
Title: Domstolens dom (Tredje Afdeling) af 14. oktober 2004 i sag C-275/03, Kommissionen for De Europæiske Fællesskaber mod Den Portugisiske Republik (Traktatbrud — direktiv 89/665/EØF — klageprocedurerne i forbindelse med indgåelse af offentlige indkøbs- samt bygge- og anlægskontrakter — ufuldstændig gennemførelse)

4.12.2004   
            
            
               DA
            
            
               Den Europæiske Unions Tidende
            
            
               C 300/21
            
         
      DOMSTOLENS DOM
   
   (Tredje Afdeling)
   af 14. oktober 2004
   i sag C-275/03, Kommissionen for De Europæiske Fællesskaber mod Den Portugisiske Republik (1)
   
   (Traktatbrud - direktiv 89/665/EØF - klageprocedurerne i forbindelse med indgåelse af offentlige indkøbs- samt bygge- og anlægskontrakter - ufuldstændig gennemførelse)
   (2004/C 300/43)
   Processprog: portugisisk
   I sag C-275/03, angående et traktatbrugssøgsmål i henhold til artikel 226 EF, anlagt den 25. juni 2003, Kommissionen for De Europæiske Fællesskaber (befuldmægtigede: A. Caeiros og K. Wiedner) mod Den Portugisiske Republik (befuldmægtigede: L. Fernandes og C. Gagliardi Graça), har Domstolen (Tredje Afdeling), sammensat af afdelingsformanden, A. Rosas, og dommerne A. Borg Barthet, J.-P. Puissochet (refererende dommer), S. Von Bahr og U. Lõhmus; generaladvokat: C. Stix-Hackl; justitssekretær: R. Grass, den 14. oktober 2004 afsagt dom, hvis konklusion lyder således:
   
               1.
            
            
               Den Portugisiske Republik har tilsidesat sine forpligtelser i henhold til artikel 1, stk 1, og artikel 2, stk 1, litra c), i Rådets direktiv 89/665/EØF af 21. december 1989 om samordning af love og administrative bestemmelser vedrørende anvendelsen af klageprocedurerne i forbindelse med indgåelse af offentlige indkøbs- samt bygge- og anlægskontrakter, idet den ikke har ophævet lovdekret nr. 48 051 af 21. november 1967, som betinger erstatning på grund af tilsidesættelse af fællesskabsretten vedrørende offentlige kontrakter eller af nationale bestemmelser til gennemførelse heraf af, at de skadelidte personer godtgør, at de retsstridige handlinger er udført uagtsomt eller forsætligt.
            
         
               2.
            
            
               Den Portugisiske Republik betaler sagens omkostninger.
            
         
      (1)  EUT C 213 af 6.9.2003.